Teimpléad um aighneachtaí don:

Cháipéis eolais agus treorach don athfhorbairt ar OSPS na Sraithe Sóisearaí

Comhairliúcháin CNCM

Meán Fómhair 2021

Tá Oideachas Sóisialta, Pearsanta agus Sláinte (OSPS) na Sraithe Sóisearaí á nuashonrú ag CNCM. Sa *Cháipéis eolais agus treorach don athfhorbairt ar OSPS na Sraithe Sóisearaí*, leagtar amach an cúlra agus an comhthéacs le haghaidh athfhorbairt OSPS na Sraithe Sóisearaí agus moltar treoir chun an obair a threorú chun cúrsa nua a chruthú.

Ba mhór dúinn aiseolas a fháil trí úsáid a bhaint as an teimpléad ar leathanach 4 agus é a sheoladh chuig SPHEdevelopments@ncca.ie Beidh an comhairliúchán fós ar oscailt go dtí Dé Máirt, 5ú Samhain 2021

Is féidir leat an *Cháipéis eolais agus treorach don athfhorbairt ar OSPS na Sraithe Sóisearaí* a léamh ag <https://ncca.ie/ga/an-teolas-is-d%C3%A9ana%C3%AD-agus-imeachta%C3%AD/comhairli%C3%BAch%C3%A1in/>

Cuirtear sleachta as seo ar fáil ar an leathanach seo a leanas.

**Ráiteas Cosanta Sonraí**

Tá CNCM tiomanta do do phríobháideacht a chosaint agus ní bhailíonn sé aon fhaisnéis phearsanta fút tríd an suirbhé seo, seachas faisnéis a sholáthraíonn tú le do thoiliú féin. Tabharfar aird d’aon eolas pearsanta a sholáthraíonn tú do CNCM de réir na gcaighdeán is airde de shlándáil agus rúndacht, de réir RGCS (2016) agus na nAchtanna um Chosaint Sonraí (1998-2018). Caithfidh CNCM, mar chomhlacht poiblí atá ag feidhmiú faoin Treoir maidir le Sonraí Oscailte agus Faisnéis Phoiblí (2021), taighde a fuair maoiniú ón bpobal a fhoilsiú go poiblí. Tá tuilleadh eolais faoi Bheartas Cosanta Sonraí CNCM le fáil [anseo](https://ncca.ie/en/resources/ncca-data-protection-policy/).

Déanfar aon sonraí ón suirbhé seo a anaithnidiú agus a thabhairt le chéile tuilleadh agus ní chuirfear ar fáil iad go dtí go mbeidh an tuarascáil dheiridh curtha i grích. Meastar go mbeidh sé seo críochnaithe i mí Eanáir 2022. Sa chás go roghnaíonn freagróir 'tá' leis an gceist *An bhfuil tú sásta a bheith liostaithe mar rannpháirtí leis an gcomhairliúchán*, tá freagróirí ag toiliú le hainm s’acu/ainm a n-eagraíocht a bheith foilsithe leis an liosta d’aighneachtaí scríofa ar [www.ncca.ie](http://www.ncca.ie)

**Cuir na nithe seo a leanas i gcrích, le do thoil:**

**An bhfuil tú sásta a bheith liostaithe mar rannpháirtí sa chomhairliúchán?**

Tá Níl

**Ainm:**

**Seoladh ríomhphoist:**

**An bhfuil tuairimí á roinnt agat ...**

**a. Ar bhonn aonair**

**b. Mar eagraíocht Ainm na heagraíochta:**

***Páipéar treorach le haghaidh athbhreithniú agus athfhorbairt OSPS sa tSraith Shóisearach*** (sliocht de pháipéar iomlán, lgh 34-36)

Cuirfear an tsonraíocht ar fáil ag leibhéal comónta. Dearfar í chun í a theagasc agus a mheasúnú in 100 uair an chloig ar a laghad agus déanfar í a struchtúrú ina snáitheanna agus ina torthaí foghlama.

Le forbairt na sonraíochta nua déanfar na rudaí seo a leanas

* Cuirfear taighde agus dea-chleachtas idirnáisiúnta sa réimse OSPS/OCG san áireamh mar aon le heispéiris mhúinteoirí agus scoláirí in Éirinn a chuir a moltaí agus a léargais in iúl trí athbhreithnithe agus trí phróisis chomhairliúcháin le déanaí
* Aithneofar conas a bhaineann an tsonraíocht nua le foghlaim laistigh de chlár Folláine na sraithe sóisearaí níos leithne agus conas a thacaíonn sí léi, fad atá sí ag seachaint na foghlama céanna nuair nach bhfuil sí cabhrach
* Déanfar príomhscileanna na sraithe sóisearaí a leabú i dtorthaí foghlama na sonraíochta agus léireofar go soiléir na naisc atá idir OSPS agus na sé tháscaire folláine
* Tabharfar aghaidh ar leanúnachas agus ar dhul chun cinn: tuiscint gurb é gearrchúrsa athfhorbartha OSPS an chéad chéim maidir le curaclam comhtháite, nuashonraithe OSPS a chruthú a sholáthraíonn dul chun cinn foghlama ón luath-óige go dtí an t-oideachas uachtarach meánscoile
* Beidh sé bunaithe ar chur chuige do OSPS/OCG atá iomlánaíoch, dírithe ar an scoláire, ionchuimsitheach, oiriúnach ó thaobh aoise agus forbartha de agus dírithe ar an scoil uile (mar a leagtar amach sa *Tuairisc ar an Athbhreithniú ar Oideachas Caidrimh agus Gnéasachta (OCG) i mBunscoileanna agus in Iarbhunscoileanna*ó CNCM, 2019)
* Cuirfear OCG i láthair mar chuid chomhtháite den churaclam OSPS
* Luafar go sonrach topaicí a aithnítear sa tuairisc seo agus sa Tuairisc ar an Athbhreithniú ar OCG ó CNCM atá tábhachtach d’fhoghlaim daoine óga inniu[[1]](#footnote-2).

Le bheith níos sonraíche, tabharfaidh forbairt na sonraíochta nua aghaidh ar na ceisteanna seo a leanas.

* Céard é aidhm agus réasúnaíocht an ghearrchúrsa OSPS sa chomhthéacs reatha?
* Conas ba cheart an cúrsa a eagrú agus an leanfaidh sé de bheith bunaithe ar a cheithre shnáithe reatha, ar na topaicí a bhaineann leis agus ar a thorthaí foghlama?
* Cé na hathruithe a d’fhéadfadh a bheith ag teastáil maidir leis an Measúnú Rangbhunaithe (MRB) le haghaidh OSPS?
* Conas is féidir leis an tsonraíocht scoláirí agus múinteoirí a chumasú chun cur chuige comhoibríoch, dialógach, agus machnamhach a ghlacadh maidir le teagasc agus foghlaim in OSPS?
* Conas is féidir leis an tsonraíocht a bheith solúbtha agus cáiréiseach chun freastal ar réimse comhthéacsanna scoile agus riachtanas scoláirí agus í ag cur soiléiriú ar fáil maidir leis an eolas, na scileanna, na dearcthaí agus na meonta tábhachtacha ba cheart do scoláirí a fhorbairt le linn na dtrí bliana de OSPS na sraithe sóisearaí?

**Ceisteanna atá le meas:**

**1. Tar éis duit an méid thuas a léamh, i do thuairim cad í *an ghné is tábhachtaí*, dar leat,**

**agus curaclam OSPS na sraithe sóisearaí á nuashonrú?**

**2. An bhfuil moltaí nó breithnithe breise ann ar mhaith leat go bpléifidh an Mheitheal Forbartha**

**iad agus curaclam OSPS na Sraithe Sóisearaí á nuashonrú?**

Táimid an-bhuíoch díot as do thuairimí a roinnt linn.

Ní mór duit an doiciméad seo a sheoladh chuig SPHEdevelopments@ncca.ie faoin 5 Samhain 2021.

Beidh an tuarascáil ar an gcomhairliúchán seo ar fáil ar [www.ncca.ie](http://www.ncca.ie) go luath sa bhliain 2022.

1. Áirítear na topaicí a leanas sna topaicí a moltar sa Tuairisc: toiliú, cur in iúl gnéasach sláintiúil, dearfach, tionchair an idirlín agus na meán sóisialta ar chaidreamh agus ar fhéinmhuinín, pornagrafaíocht, leithcheal agus foréigean ar bhonn inscne agus gnéis, noirm agus ionchais shóisialta agus chultúrtha mar a bhaineann siad le caidreamh agus gnéasacht agus ceisteanna LADTA+. [↑](#footnote-ref-2)